**Magyar Labdarúgó Szövetség**



**NB I. osztályú Futsal Női felnőtt bajnokság**

**Versenykiírása**

**2019 – 2020.**

|  |  |
| --- | --- |
| **Határozat szám** | **ELN-92/2018 (12.04.)** |
| **Jóváhagyás** | **2018.12.04.** |
| **Hatálybalépés** | **2019.07.01.** |
| **Érvényesség** | **2020.06.30.** |
| **Utolsó módosítás** |  |
| **Verziószám** | **1/2019-2020** |

Tartalom

1. A bajnokság szervezője és rendezője, típusa és hivatalos neve 3

2. A bajnokság célja 3

3. A bajnokság nevezési és részvételi feltételei 3

4. A bajnokság nevezési eljárása során betartandó határidők 4

5. A bajnokság résztvevői és a bajnoki osztály létszáma 5

6. A bajnokság rendszere 5

7. A bajnokság időrendje 7

8. A bajnokság helyezéseinek eldöntése 7

9. A bajnokságba történő feljutás és kiesés a bajnoki év végén 7

10. A nemzeti kupákban való indulás 8

11. A bajnokság díjazása 8

12. A bajnokság Fair- Play versenye 8

13. A bajnokság költségei 8

14. Játékjogosultság 9

15. További csapatok indítása, utánpótlás-képzés 9

16. A labdarúgó felszerelése 10

17. Létesítmény és játéktér 10

18. Vagyoni értékű jogok, marketing (reklám), média 10

19. Egyéb rendelkezések 10

20. Záró rendelkezések 11

21. Melléklet 13

####

#### A bajnokság szervezője és rendezője, típusa és hivatalos neve

##### A bajnokságot a Magyar Labdarúgó Szövetség (továbbiakban: MLSZ) írja ki, szervezi és működteti.

##### A 2019-2020. évi női felnőtt futsal NB Iosztályú bajnokság (továbbiakban: női futsal NB I) vegyes (nyílt) rendszerű bajnokság.

#### A bajnokság célja

##### A futsal fejlesztésére vonatkozó sportszakmai feladatok megvalósítása a női futsal NB I-ben.

##### A női futsal NB I-ben résztvevő csapatok színvonalas versenyzésének, valamint a válogatott csapatok eredményes szereplésének folyamatos biztosítása.

##### A női futsal NB I-ben résztvevő csapatok teljesítmény sorrendjének objektív megállapítása.

##### A mérkőzések nézőinek színvonalas szórakoztatása, a futsal népszerűsítése.

##### A Fair Play elv érvényre juttatása, és a Fair Play magatartásforma népszerűsítése.

#### A bajnokság nevezési és részvételi feltételei

##### A bajnokságba indulási (nevezési) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. A nevezési díj összege: 70.000.- Ft. + ÁFA, melyet a nevezés határidejéig az MLSZ számlájára utal át, vagy fizet meg.

##### A sportszervezet tagsági díjat fizet. A tagsági díj összegét az MLSZ Szabályzatokhoz kapcsolódó Díjfizetési Rendjének 2. számú melléklete határozza meg. A tagsági díj befizetését igazoló dokumentumot csatolni kell a nevezési dokumentációhoz.

##### A sportszervezet írásban nyilatkozik arról, hogy az MLSZ valamennyi szabályzatát és rendelkezését elfogadja, mely nyilatkozatot a nevezés határidejéig az MLSZ felé benyújt.

##### A sportszervezet írásban nyilatkozik arról, hogy mindent elkövet annak érdekében, hogy sportvezetői, sportszakemberei és igazolt játékosai sem közvetve, sem közvetlenül ne vegyenek részt a magyar labdarúgás bármely szintjét érintő fogadási játékban, mely nyilatkozatot a nevezés határidejéig az MLSZ felé benyújt.

##### A sportszervezet rendelkezik:

###### a futsal játékosokra kötött, a válogatott mérkőzésekre is kiterjedő balesetbiztosítással, amely kiterjed a sporttevékenységükhöz kötődő kockázatra, így különösen az edzéseken, bajnoki, kupa, barátságos és válogatott mérkőzéseken bekövetkezett sérülésekre és az ebből származó károkra.

###### a sportszervezet tulajdonában vagy tartós használatában lévő ingó és ingatlan vagyontárgyakra és eszközökre szóló vagyonbiztosítással, valamint

###### általános felelősségbiztosítással rendelkezik a sportszervezet által szervezett eseményeken és rendezvényeken bekövetkezhető kockázatokra.

##### Nincs 90 napnál régebbi, lejárt köztartozása, amit a nevezéskor hivatalos igazolások eredeti példányainak benyújtásával tanúsít, melyeket az Integrált Futball Alkalmazásban (IFA) a sportszervezet felületén lévő sportszervezeti dokumentációkhoz kell feltölteni (NAV, önkormányzat-helyi iparűzési adó).

##### A sportszervezet írásban nyilatkozik, hogy az MLSZ-szel, vagy a Megyei-Budapesti Szervezeti Egységekkel van-e folyamatban polgári peres eljárása, mely nyilatkozatot a nevezés határidejéig az MLSZ felé benyújt.

#####  További vitás ügyeiben az MLSZ Alapszabály 10.§ (1) bekezdés j. és (2)

#####  bekezdés i. pontjaiban foglaltak szerint jár el.

##### A sportszervezetnek az Integrált Futball Alkalmazásban (IFA) a sportszervezet felületén lévő sportszervezeti dokumentációkhoz kell feltölteni a nevezéskor feltüntetett 1-es számú pálya tulajdonosával megkötött csarnokbérleti szerződést, amely a bajnokság teljes időtartamára érvényes.

##### Csak változás esetén kell az Integrált Futball Alkalmazásban (IFA) a sportszervezet felületén lévő sportszervezeti dokumentációkhoz feltölteni (vagy ha még nem lett feltöltve)!

##### alapszabály (bejegyzett képviselő által hitelesített másolat);

##### bírósági végzés (bejegyzett képviselő által hitelesített másolat);

##### bejegyzett képviselő közjegyző által hitelesített aláírási címpéldánya (másolat);

##### sportszervezet bejegyzéséről szóló társadalmi szervezet kivonata (bejegyzett képviselő által hitelesített másolat);

#### A bajnokság nevezési eljárása során betartandó határidők

##### A nevezési dokumentáció, valamint mellékleteinek az MLSZ informatikai rendszerébe (IFA, e-Nevezés) történő feltöltésének határideje: **2019. július 22. (hétfő) 12.00 óra**. A dokumentumokat az MLSZ mindenkori ügyviteli rendszerébe kell benyújtani azzal, hogy kizárólag a jelzett időpontig beérkezett és az MLSZ által igazolt dokumentumok érvényesek.

##### Az MLSZ Versenybizottsága a beérkezett nevezési dokumentáció feldolgozása után az érintett sportszervezet(ek)et szükség szerint hiánypótlásra szólítja fel.

#####  A hiánypótlás határideje: 2019. július 29. (hétfő) 12.00 óra

##### A nevezés és hiánypótlás során benyújtott dokumentumok feldolgozása folyamatos, végső határideje: 2019. augusztus 5. (hétfő)

##### A B) pontban foglalt határidőt követően az MLSZ Versenybizottsága folyamatosan hozza a nevezéssel kapcsolatos elsőfokú határozatait és értesíti arról a sportszervezeteket.

##### Az elsőfokú határozatokkal szembeni fellebbezés benyújtásának határideje: 2019. augusztus 12. (hétfő) 12.00 óra

##### A benyújtott fellebbezések MLSZ Fellebbviteli Bizottsága általi elbírálásának határideje: 2019. augusztus 15. (csütörtök)

##### A fellebbviteli eljárás során a Fellebbviteli Bizottság kizárólag a B) pontban foglalt hiánypótlási határidőt megelőzően benyújtott dokumentumokat veszi figyelembe.

|  |  |
| --- | --- |
| **Eljárási lépések** | **Határidők** |
| Nevezés | 2019. július 22. (hétfő) 12.00 óra |
| Hiánypótlás | 2019. július 29. (hétfő) 12.00 óra |
| Nevezés és hiánypótlás feldolgozása | folyamatos; végső határidő: 2019. augusztus 5. (hétfő)  |
| Versenybizottság I. fokú határozata | Folyamatos |
| Fellebbezés | 2019. augusztus 12. (hétfő) 12.00 óra |
| Fellebbviteli Bizottság II. fokú határozata | 2019. augusztus 15. (csütörtök)  |

#### A bajnokság résztvevői és a bajnoki osztály létszáma

|  |  |
| --- | --- |
| A 2018-2019. évi női futsal NB I 1-6. helyezettjei | 6 csapat |
| 2018-2019. évi női futsal NB II osztályú bajnokság 1. helyezettje | 1 csapat |
| A 2018-2019. évi női futsal NB I osztályú bajnokság 7. helyezettje és a 2018-2019. évi női futsal NB II osztályú bajnokság 2. helyezettje osztályozó mérkőzést játszik, melynek győztese feljut a 2019-2020. évi női futsal NB I osztályú bajnokságba. | 1 csapat |
| Összesen: | **8 csapat** |

##### Amennyiben az indulási jogot megszerzett sportszervezetek közül valamelyik nem vállalja az indulást, vagy nem felel meg a feltételeknek, úgy a bajnokság feltöltésének lehetőségéről és módjáról a Futsal Versenyszabályzat előírásait kell alkalmazni.

#### A bajnokság rendszere

##### A bajnokságban legfeljebb 8 sportszervezet vehet részt.

##### A bajnoki év 2019. július 1-jén kezdődik és 2020. június 30-án ér véget.

##### A bajnokság első szakasza körmérkőzéses formában, őszi-tavaszi-őszi rendszerben, 3X7 bajnoki forduló keretében kerül lebonyolításra.

##### A 15-21. forduló úgy kerül kisorsolásra, hogy a 2018-2019. évi Női Futsal NB I bajnokság 1-4. helyezettjeinek négyszer otthon és háromszor idegenben, a bajnokság többi résztvevőjének pedig háromszor otthon és négyszer idegenben kell játszaniuk.

##### Az első szakasz körmérkőzéses rendszere után a bajnokság **1-4.** helyén végzett csapatok a következők szerint páros mérkőzésekkel döntik el, hogy melyik két csapat kerül a döntőbe. A bajnokság alapszakaszában **1.** helyen végzett csapat a **4.** helyezettel, a **2.** helyen végzett csapat a **3.** helyezettel játszik. Az első ill. amennyiben szükség van a harmadik találkozóra is, az alapszakaszban 1. és 2. helyet elért csapatok a pályaválasztók. A másodikon, az alapszakasz 3. ill. 4. helyezettje a pályaválasztó.

##### A páros találkozók az egyik fél **kettő** nyert mérkőzéséig tartanak. Amennyiben döntetlenül végződik egy mérkőzés úgy 2 x 5 perc hosszabbítás következik, majd, ha még mindig döntetlen az állás a büntető pontról végzett rúgásokkal (3-3) a futsal játékszabályainak rendelkezései szerint döntik el a csapatok, hogy ki a mérkőzés győztese.

##### A páros találkozókon kettő győzelmet elérő két csapat kerül a döntőbe, ahol a következők szerint döntik el, melyik csapat nyeri a bajnoki címet:

##### A páros találkozó **három** nyert mérkőzésig tart. Az első, a harmadik és amennyiben szükség van rá, az ötödik mérkőzésen az alapszakaszban jobb helyezést elérő csapat a pályaválasztó, a másodikon és amennyiben szükség van rá, a negyedik mérkőzésen az alapszakasz rosszabb helyezettje.

##### Amennyiben döntetlenül végződik egy mérkőzés úgy 2 x 5 perc hosszabbítás következik, majd ha még mindig döntetlen az állás a büntető pontról végzett rúgásokkal (3-3) a futsal játékszabályainak rendelkezései szerint döntik el a csapatok, hogy ki a mérkőzés győztese.

##### A három győzelmet szerzett csapat a bajnok a párharc vesztese a bajnokság második helyezettje.

##### A bajnokság harmadik helyéért az elődöntő két vesztese játszik. A páros találkozó az egyik fél **kettő** nyert mérkőzéséig tart.

##### Az első és amennyiben szükség van rá, a harmadik mérkőzésen az alapszakaszban jobb helyezést elérő csapat a pályaválasztó, a második mérkőzésen az alapszakasz rosszabb helyezettje.

##### Amennyiben döntetlenül végződik egy mérkőzés úgy 2 x 5 perc hosszabbítás következik, majd ha még mindig döntetlen az állás a büntető pontról végzett rúgásokkal (3-3) a futsal játékszabályainak rendelkezései szerint döntik el a csapatok, hogy ki a mérkőzés győztese.

##### A kettő győzelmet szerzett csapat a bajnokság bronzérmese a párharc vesztese a bajnokság negyedik helyezettje.

##### Az első szakasz körmérkőzéses rendszere után a bajnokság **5-8.** helyén végzett csapatok a következők szerint páros mérkőzésekkel döntik el, a bajnokság 5-8. helyezéseit. A bajnokság alapszakaszában **5.** helyen végzett csapat a **8.** helyezettel, a **6.** helyen végzett csapat a **7.** helyezettel játszik. Az első ill. amennyiben szükség van a harmadik találkozóra is, az alapszakaszban 5. és 6. helyet elért csapatok a pályaválasztók. A másodikon, az alapszakasz 7. ill. 8. helyezettje a pályaválasztó.

##### A páros találkozók az egyik fél **kettő** nyert mérkőzéséig tartanak. Amennyiben döntetlenül végződik egy mérkőzés úgy 2 x 5 perc hosszabbítás következik, majd, ha még mindig döntetlen az állás a büntető pontról végzett rúgásokkal (3-3) a futsal játékszabályainak rendelkezései szerint döntik el a csapatok, hogy ki a mérkőzés győztese.

##### A páros találkozókon kettő győzelmet elérő két csapat játszik az 5. helyért, a következők szerint:

##### A páros találkozó **kettő** nyert mérkőzésig tart. Az első és amennyiben szükség van rá, a harmadik mérkőzésen az alapszakaszban jobb helyezést elérő csapat a pályaválasztó, a másodikon az alapszakasz rosszabb helyezettje.

##### Amennyiben döntetlenül végződik egy mérkőzés úgy 2 x 5 perc hosszabbítás következik, majd ha még mindig döntetlen az állás a büntető pontról végzett rúgásokkal (3-3) a futsal játékszabályainak rendelkezései szerint döntik el a csapatok, hogy ki a mérkőzés győztese.

##### A kettő győzelmet szerzett csapat a bajnokság ötödik a párharc vesztese a bajnokság hatodik helyezettje.

##### A bajnokság hetedik helyéért a páros találkozók vesztesei játszanak, az egyik fél **kettő** nyert mérkőzéséig.

##### Az első és amennyiben szükség van rá, a harmadik mérkőzésen az alapszakaszban jobb helyezést elérő csapat a pályaválasztó, a második mérkőzésen az alapszakasz rosszabb helyezettje.

##### Amennyiben döntetlenül végződik egy mérkőzés úgy 2 x 5 perc hosszabbítás következik, majd ha még mindig döntetlen az állás a büntető pontról végzett rúgásokkal (3-3) a futsal játékszabályainak rendelkezései szerint döntik el a csapatok, hogy ki a mérkőzés győztese.

##### A kettő győzelmet szerzett csapat a bajnokság hetedik a párharc vesztese a bajnokság nyolcadik helyezettje.

#### A bajnokság időrendje

##### Az őszi idényének időtartama

##### 2019. augusztus 31 – december 22.

##### A tavaszi idényének időtartama

##### 2020. január 4 – június 21.

##### A bajnokság hivatalos játéknapja: **szombat és vasárnap.**

##### A női futsal NB‍ I fordulóinak időpontját a Versenybizottság által kiadott 2019-2020. évi MLSZ Felnőtt Futsal Bajnokságok és Kupák Versenynaptára tartalmazza.

#### A bajnokság helyezéseinek eldöntése

##### A bajnokság körmérkőzéses szakaszának helyezési sorrendjét a bajnoki mérkőzéseken megszerzett pontok összege határozza meg.

##### A mérkőzés győztese 3, döntetlen eredmény esetén mindkét sportszervezet 1-1 pontot kap. Vereség esetén a csapat nem kap pontot. A helyezések az összpontszámok szerinti rangsor alapján kerülnek meghatározásra. (Első helyezett: legtöbb szerzett pont; Utolsó helyezett: legkevesebb szerzett pont).

##### Azonos pontszám esetén a sorrendet az alábbiak szerint kell megállapítani

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzések pontkülönbsége; |
| 5. az egymás ellen játszott bajnoki mérkőzések gólkülönbsége; |
| 6. az egymás ellen játszott bajnoki mérkőzéseken az idegenben lőtt több gól; |
| 7. a bajnokság fair play értékelésében elért jobb helyezés; |
| 8. sorsolás. |

#### A bajnokságba történő feljutás és kiesés a bajnoki év végén

|  |  |
| --- | --- |
| A 2019-2020. évi női futsal NB I osztályú bajnokság 8.helyezettje kiesik a 2020-2021. évi női futsal NB II-be  | - 1 csapat |
| A 2019-2020. évi női futsal NB II osztályú bajnokság 1. helyezettje feljut a 2020-2021. évi női futsal NB I osztályú bajnokságba. | + 1 csapat |
| A 2019-2020. évi női futsal NB I osztályú bajnokság 7. helyezettje és a 2019-2020. évi női futsal NB II osztályú bajnokság 2. helyezettje osztályozó mérkőzésének győztese feljut a 2020-2021. évi női futsal NB I osztályú bajnokságba | 0 csapat |
| A 2020-2021. évi női futsal NB I osztályú bajnokság létszáma:  |  **8 csapat** |

##### Az osztályozó mérkőzések rendje:

###### Két mérkőzést játszanak.

###### Az osztályozó győztesének meghatározása az alábbiak szerint történik:

###### Az a csapat, amelyik mindkét mérkőzést megnyeri, vagy győzelem és döntetlen eredményeket ér el, vagy egy győzelem és egy vereség esetén pozitív a gólkülönbsége, illetve azonos gólkülönbség esetén idegenben több gólt szerzett, jut tovább;

A két mérkőzés rendes játékideje után azonos pontszám és ugyanazon mérkőzés-eredmény esetén a második mérkőzést követően 2 x 5 perces hosszabbítás következik. Amennyiben a hosszabbításban mindkét sportszervezet azonos számú gólt ér el, a továbbjutást az idegenben szereplő csapat szerzi meg, mivel az idegenben elért gólok döntetlen eredmény esetén duplán számítanak;

Amennyiben a hosszabbításban nem esik gól, akkor a továbbjutás a büntetőpontról végzett (3-3) rúgásokkal dől el a Futsal Játékszabályainak rendelkezései szerint.

###### Az első mérkőzésen a futsal NB II osztályú sportszervezet csapata a pályaválasztó.

###### A második mérkőzésen a futsal NB I osztályú sportszervezet csapata a pályaválasztó.

#### A nemzeti kupákban való indulás

Az UEFA versenyrendszerében, az UFEA versenykiírásának megfelelően vesznek részt a magyar csapatok.

#### A bajnokság díjazása

##### Az MLSZ a bajnokot kupával, a bajnokság 1-3. helyezést elért csapatait serleggel, érmekkel jutalmazza:

 1. helyezett 25 db aranyozott érem;

 2. helyezett 25 db ezüstözött érem;

 3. helyezett 25 db bronzéremdíjazásban részesíti.

##### A versenykiírásban meghatározott éremmennyiségen felül további érmek nem készülnek.

#### A bajnokság Fair- Play versenye

A bajnokságban történt Fair- Play eseményt a Futsal Bizottság és a Versenybizottság Fair- Play serleggel jutalmazhatja.

#### A bajnokság költségei

##### Az egyes mérkőzések rendezési költségeit a pályaválasztó sportszervezetek fizetik.

##### A vendégcsapatokat részvételük kiadásai (utazás, étkezés, szállás, stb.), valamint a csapatot elkísérő szurkolók mellett közreműködő saját rendezőiknek költségei terhelik.

##### A bajnokság, versenyeztetéssel kapcsolatos költségeit a sportszervezetek fizetik meg. A fizetés rendjét a Szabályzatokhoz kapcsolódó Díjfizetési Rend tartalmazza.

#### Játékjogosultság

##### Európai Unió-beli és azzal azonos elbírálású futsal játékosok:

A bajnoki mérkőzéseken a sportszervezet számbeli korlátozás nélkül jogosult azokat a futsal játékosait szerepeltetni, akik az Európai Unió valamely tagállamának állampolgárai, továbbá azon országok állampolgárait, amely országokkal az Európai Unió olyan egyezményes megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkriminációmentes elbírálást biztosít a munkakörülmények tekintetében az Európai Unió egész területén..

##### Egyéb országok futsal játékosok:

Azon országok futsal játékosaiból, akik állampolgárságuk alapján kívül esnek a fenti bekezdésben meghatározott országok körén („egyéb országok”), mérkőzésenként legfeljebb 3 futsal játékos szerepeltethető egy időben.

##### A női futsal NB ‍I-es sportszervezetek női futsal NB II-es (tartalékcsapataira) vonatkozó külön előírások:

##### A sportszervezet 2004. január 1. és utána született futsal játékosai közül az adott fordulóban (az adott forduló napján a pénteket, szombatot és a vasárnapot együttesen kell érteni) bármelyik játékosát nevezheti és szerepeltetheti a női futsal NB‍ II osztályú bajnokság mérkőzésein.

##### A sportszervezet 2003. december 31. és előtt született futsal játékosa az adott fordulóban (az adott forduló napján a pénteket, szombatot és a vasárnapot együttesen kell érteni) női felnőtt bajnoki mérkőzéseken (női futsal NB ‍I; női futsal NB ‍II) csak az egyik osztályban szerepelhet. Amennyiben ezt megszegi, úgy az adott fordulóban (az adott forduló napján a pénteket, a szombatot és a vasárnapot együttesen kell érteni) a második mérkőzésen szerepel jogosulatlanul a futsal játékos.

##### A sportszervezet 2003. december 31. és előtt született futsal játékosai közül az adott fordulóban futsal NB II-es mérkőzésen maximum 3 olyan játékos nevezhető, akik az adott bajnoki évben a sportszervezet futsal NB I-es csapatának bármely bajnoki mérkőzésén nevezve volt.

#### További csapatok indítása, utánpótlás-képzés

##### A bajnokságban induló sportszervezeteknek az U-17 korosztályú csapataikat az I. osztályú Futsal Leány U-17 korosztályú bajnokságban kötelesek szerepeltetni.

##### A csapatok versenyeztetésének feltételei az utánpótlás versenyrendszerben kerülnek kiírásra. A csapatok benevezésekor az adott bajnokság versenykiírásában foglaltakat kell betartani!

#### A labdarúgó felszerelése

##### A csapatok kötelesek egységes sportfelszerelésben pályára lépni (mez, nadrág, sportszár). Sípcsontvédő használata kötelező!

##### A futsal játékosok sportfelszerelésükön viselhetik az egyesület címerét, valamint reklámot oly módon, hogy az a számozást és a futsal játékos nevét ne zavarja.

##### Minden esetben a pályaválasztó csapat határozza meg, hogy milyen színű felszerelésben játszik. A sportszervezetek legalább kettő nappal a mérkőzés előtt kötelesek egyeztetni a sportfelszerelések színeit.

##### A futsal játékos sportfelszerelésén a reklám elhelyezése a sportszervezet hatáskörébe tartozik azzal a kikötéssel, hogy a mez bal karján a bajnokság névadójának nevét, logóját az MLSZ vonatkozó szerződése szerint (valamennyi csapat, valamennyi játékosa) köteles megjeleníteni.

#### Létesítmény és játéktér

A bajnoki mérkőzéseket az egész bajnoki évben az MLSZ Infrastruktúra Szabályzatának megfelelő, legalább I. osztályú hitelesítéssel rendelkező csarnokban (teremben) kell lebonyolítani.

#### Vagyoni értékű jogok, marketing (reklám), média

##### A bajnokságban résztvevő sportszervezetek vagyoni értékű jogaiból a mérkőzések televíziós, rádiós, valamint egyéb elektronikus-digitális technikákkal (pl. internet) történő közvetítésének, rögzítésének és ezek kereskedelmi célú hasznosításának jogát, valamint a bajnokságban szervezett mérkőzésekkel kapcsolatos online fogadások engedélyezésével kapcsolatos vagyoni értékű jogát illetve a bajnokság névadó szponzori jogait, a bajnoki év teljes időtartamára (2019. július 1 – 2020. június 30.), az MLSZ magához vonja.

##### A sportszervezetek marketing-, reklám- és média kötelezettségeit, feladatait a Reklám- és Marketing Kézikönyv mindenkor hatályos verziója tartalmazza.

##### Az bajnokság vagyoni értékű jogainak értékesítéséből származó bevétel elosztási szabályzatát az MLSZ Futsal Bizottság javaslata alapján az MLSZ Elnöksége hagyja jóvá

#### Egyéb rendelkezések

##### A sportszervezet valamennyi sportvezetője, játékosa, edzője köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a futsal sportág és a szponzorok, valamint a média jó hírnevét szolgálja.

##### Nem megengedett a sportszervezetek, illetve képviselőik (pl.: tulajdonos, vezető, a sportszervezettel szerződéses, vagy alkalmazotti viszonyban lévők) részéről a Játékszabályokban (Laws of the Game) és a Fair Play követelményekben (FIFA, UEFA és MLSZ Alapszabályok, illetve Etikai Kódexek) előírtakat megszegve a játékvezetők működését minősítő, értékelő, eltúlzott, elfogult kommunikáció minden formája.

##### A bajnokságba nevező sportszervezetnek vezetőedzővel kell rendelkeznie. Csak a szerződtetett vezetőedző jogosult sportszervezetét képviselni szakmai kérdésekben az MLSZ és a Megyei-Budapesti Szervezeti Egységek, rendezvényein, beleértve a mérkőzéseket, továbbá a média megnyilvánulásokon (elektronikus és írott sajtó).

##### Az ellenőrök részére a legjobb helyen kettő szabad helyet kell biztosítani.

##### A teremben játékidőmérő órát kell elhelyezni úgy, hogy azt valamennyi játékos láthassa, valamint egy olyan táblát is fel kell szerelni, amely mutatja a halmozott szabálytalanságokat és az eredményt.

##### A televíziós közvetítésre kijelölt mérkőzést az egyesületek kötelesek az MLSZ Versenybizottsága által közvetítésre meghatározott időpontban lejátszani.

##### Legalább 35 perccel a mérkőzés hivatalos kezdési időpontja előtt kötelesek a csapatok a kitölteni az elektronikus versenyjegyzőkönyvet és az igazolásokat leadni a játékvezetőknek.

##### A mérkőzéshez szükséges (a FIFA által előírt) szabályos labdáról a pályaválasztó csapat köteles gondoskodni és köteles 3 db tartalék labdát is biztosítani a mérkőzésekre.

##### A bajnokságban résztvevő sportszervezet kispadon helyet foglaló valamennyi személye részére regisztrációs kártya kiváltása kötelező. Ennek hiányában a sportszervezet sportszakembere hivatalos bajnoki mérkőzésen nem foglalhat helyet a kispadon.

##### A bajnoki mérkőzéseken elektronikus teljesítménymérő és megfigyelő rendszerek (EPTS) részét képező viselhető technológia alkalmazható, ha a játékos felszereléséhez erősített technológia nem veszélyes és az előírt jelzések láthatók rajta. A mérkőzések során az EPTS-ből a technikai zónába sugárzott információk és adatok mérésére, illetve feldolgozására szolgáló kommunikációs eszközök használata a technikai zónában engedélyezett. Bármilyen más kommunikációs eszköz (ideértve a mobiltelefont, laptopot, tabletet stb.) tárolása, használata nem engedélyezett a technikai zónában. A szabály megszegője ellen fegyelmi eljárást kell kezdeményezni.

##### A bajnoki mérkőzéseken elektronikus jegyzőkönyv használata kötelező! A hazai sportszervezet köteles a játékvezetői öltözőben, vagy annak közelében - a csapatoktól és a nézőktől teljesen elzárt helyen a játékvezetők részére egy

##### Számítógépet vagy laptopot működő internet eléréssel (különböző méretű telefonok, tabletek ill. egyéb internet eléréssel rendelkező eszközök nem használhatóak) valamin egy nyomtatót biztosítani a mérkőzések kezdete előtt egy órával, a mérkőzések befejezését követő egy óráig. Amennyiben ez a helység olyan helyen található, ahová a nézőtéren keresztül lehet csak eljutni, abban az esetben a rendezőknek kell biztosítani a játékvezetők fenti helységbe történő be- és visszajutását.

##### A csarnokokban, teremben a reklám elhelyezése a sportszervezet hatáskörébe tartozik azzal a kikötéssel, hogy a bajnokság névadójának nevét, logóját az MLSZ vonatkozó szerződése szerint (valamennyi csapat, valamennyi sportcsarnokban, teremben) köteles megjeleníteni.

##### Az egyesületek valamennyi sportvezetője, játékosa, edzője köteles olyan magatartást tanúsítani, beleértve a mérkőzéssel kapcsolatos nyilatkozatokat is, amely a futsal és a szponzorok, valamint a média jó hírnevét szolgálja.

##### A mérkőzésen csak azok a futsal játékosok szerepelhetnek, akik a kezdéskor jelen vannak.

##### A bajnokságban a FIFA FUTSAL játékára vonatkozó szabályok érvényesek.

##### A bajnokság kezdetét követően a versenykiírásban és a Díjfizetési Rendben meghatározott határidők megsértése fegyelmi eljárást von maga után.

##### A bajnokság lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a futsal sportágra vonatkozó törvényeket, szabályzatokat kell betartani.

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Versenyigazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZ Versenybizottság
3. Futsal Bizottság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.

#### Melléklet

1. számú melléklet

Az egyéni díjazások teljesítésének feltételei

**A bajnokság legjobb mezőnyjátékosa**

A díjazásnak nem feltétele, hogy a futsal játékos válogatott kerettag legyen. A bajnokság legjobb mezőnyjátékosát a Futsal Bizottság, a Futsal Szakágvezető és a mindenkori Futsal szövetségi kapitány választja meg.

.

**A bajnokság legjobb kapusa**

A díjazásnak nem feltétele, hogy a futsal játékos válogatott kerettag legyen. A bajnokság legjobb kapusát a Futsal Bizottság, a Futsal Szakágvezető és a mindenkori Futsal szövetségi kapitány választja meg.

.

**A bajnokság gólkirálya**

A bajnokság gólkirálya cím eldöntésénél bajnokság körmérkőzéses szakaszában szerzett gólok számítanak. Ha kettő vagy több futsal játékos ér el azonos eredményt, akkor az a gólkirály, aki kevesebb mérkőzés szám alatt érte el a szerzett góljainak számát.

**A bajnokság vezetőedzője**

A bajnokság edzőjét a Futsal Bizottság, a Futsal Szakágvezető és a mindenkori Futsal szövetségi kapitány választja meg.